HANKIJA NIMI: Tervise ja Heaolu Infosüsteemide Keskus

Pakkumusettepaneku nimetus: **„NAKIS2 lisatööde analüüsi- ja arendustööd“**

Käesolevaga teeb Tervise ja Heaolu Infosüsteemide Keskus (hankija) Teile ettepaneku esitada pakkumus Raamleping "Nakkushaiguste infosüsteem (NAKIS) arendus- ja hooldustööd" nr 3-9/4045-1 alusel.

**Pakkumus tuleb esitada hiljemalt 22.10.2025 kell 16.00 e-posti aadressile** anette.mandel@tehik.ee Pakkumus tuleb esitada eesti keeles.

Pakkumus esitatakse hankelepingu eseme tehnilises kirjelduses (lisa 1) toodud tööde teostamiseks. Alternatiivsete pakkumuste esitamine ei ole lubatav. Pakkumus peab olema jõus vähemalt 30 päeva.

Alltöövõtjate kasutamisel tuleb pakkumuses vastav info välja tuua.

Töid teostatakse jooksva tunnihinna arvestuse põhiselt. Tööde ajaaruandes tuuakse välja tööde teostamiseks kulunud töötunnid isikute lõikes, seostades nimetatud isikud *Jiras* logitud tööülesannete ja kirjeldatud tegevustega.

Töid tellitakse maksimaalselt **25 000** (ilma KM-ta) eest. Pakkumuse esitamisega kinnitab pakkuja, et lepingu tähtaja saabumiseks on teostatud Hankelepingu eseme tehnilises kirjelduse (lisas 1) peamiselt punktis 2 toodud funktsionaalsus. Pakkujal ei ole õigust tööde teostamiseks nõuda täiendavat tasu või väljamakseid.

Küsimuste tekkimise korral palun võtke ühendust enne pakkumuse esitamise tähtaega aadressil anette.mandel@tehik.ee.

**Pakkumusettepanekuga koos edastatavad dokumendid:**

Lisa 1. Tehniline kirjeldus;

Lisa 2. Hankelepingu projekt.